CELEX: 62019TN0007
Language: fi
Date: 2019-01-04 00:00:00
Title: Asia T-7/19: Kanne 4.1.2019 – Scandlines Danmark ja Scandlines Deutschland v. komissio

25.2.2019   
            
            
               FI
            
            
               Euroopan unionin virallinen lehti
            
            
               C 72/41
            
         
      Kanne 4.1.2019 – Scandlines Danmark ja Scandlines Deutschland v. komissio
      (Asia T-7/19)
      (2019/C 72/53)
      Oikeudenkäyntikieli: englanti
      
         Asianosaiset
      
      
         Kantajat: Scandlines Danmark ApS (Kööpenhamina, Tanska) ja Scandlines Deutschland GmbH (Hampuri, Saksa) (edustaja: asianajaja L. Sandberg-Mørch)
      
         Vastaaja: Euroopan komissio
      
         Vaatimukset
      
      Kantaja vaatii unionin yleistä tuomioistuinta
      
                  —
               
               
                  kumoamaan valtiontuesta SA.51981 (2018/FC) 28.9.2018 tehdyn riidanalaisen päätöksen C(2018) 6268 final
               
            
                  —
               
               
                  velvoittamaan komissio korvaamaan oikeudenkäyntikulut.
               
            
         Oikeudelliset perusteet ja pääasialliset perustelut
      
      Kanteensa tueksi kantaja vetoaa seitsemään kanneperusteeseen.
      
                  1.
               
               
                  Ensimmäinen kanneperuste, jonka mukaan komissio teki oikeudellisen virheen, kun se katsoi, että A/S Femern Landanlægille myönnetyt valtiontakaukset on hyväksytty rakentamispäätöksessä ja että ne eivät ole valtiontukea.
               
            
                  2.
               
               
                  Toinen kanneperuste, jonka mukaan komissio teki oikeudellisen virheen, kun se katsoi, että 10 miljoonan Tanskan kruunun pääomanlisäyksen (yli rakentamispäätöksessä hyväksytyn 500 miljoonan Tanskan kruunuun summan) muodossa ollut tuki soveltuu sisämarkkinoille.
               
            
                  3.
               
               
                  Kolmas kanneperuste, jonka mukaan komissio teki oikeudellisen virheen, kun se katsoi, että valtion lainat Femern A/S:lle ja A/S Femern Landanlægille on hyväksytty rakentamispäätöksessä ja että A/S Femern Landanlægille myönnetyt lainat eivät ole tukea, kun taas Femern A/S:lle myönnetyt lainat soveltuvat sisämarkkinoille.
               
            
                  4.
               
               
                  Neljäs kanneperuste, jonka mukaan komissio teki oikeudellisen virheen, kun se katsoi, että valtion lainat, jotka myönnettiin yli 1 445 miljoonan Tanskan kruunun budjetin, on hyväksytty rakentamispäätöksessä ja että ne ovat sisämarkkinoille soveltuvaa valtiontukea.
               
            
                  5.
               
               
                  Viides kanneperuste, jonka mukaan komissio teki oikeudellisen virheen, kun se katsoi, että veroedut eivät ole valtiontukea.
               
            
                  6.
               
               
                  Kuudes kanneperuste, jonka mukaan komissio laiminlöi velvollisuuttaan aloittaa SEUT 108 artiklan 2 kohdan mukainen muodollinen tutkintamenettely.
               
            
                  7.
               
               
                  Seitsemäs kanneperuste, jonka mukaan komissio laiminlöi SEUT 296 artiklassa vahvistettua perusteluvelvollisuuttaan.